**สำเนาคู่ฉบับ**

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕๖6

เรื่อง การขับเคลื่อนโครงการสร้างความปรองดองสมานฉันท์ โดยใช้หลักธรรมทางพระพุทธศาสนา
“หมู่บ้านรักษาศีล 5 ขยายผลสู่ หมู่บ้านศีลธรรม” โดยกรมส่งเสริมการปกครองท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกรมการปกครอง ด่วนที่สุด ที่ มท 0310.3/ว 25969
 ลงวันที่ 8 กันยายน 2566 เรื่อง การขับเคลื่อนโครงการสร้างความ
 ปรองดองสมานฉันท์ โดยใช้หลักธรรมทางพระพุทธศาสนา “หมู่บ้าน
 รักษาศีล 5 ขยายผลสู่ หมู่บ้านศีลธรรม” จำนวน 1 ฉบับ

 2. สำเนาหนังสือกรมการปกครอง ด่วนที่สุด ที่ มท 0310.4/ว 31714
 ลงวันที่ 2 พฤศจิกายน 2566 เรื่อง การบันทึกข้อมูลระบบสารสนเทศ
 โครงการสร้างความปรองดองสมานฉันท์ โดยใช้หลักธรรมทางพระพุทธศาสนา
 “หมู่บ้านรักษาศีล 5 ขยายผลสู่ หมู่บ้านศีลธรรม” จำนวน 1 ฉบับ

 3. แนวทางปฏิบัติ จำนวน 1 ชุด

 4. รายละเอียดการบูรณาการตัวชี้วัด จำนวน 1 ชุด

 5. คู่มือการขับเคลื่อนโครงการ
(พระพิพัฒน์วชิโรภาส ที่ปรึกษาปลัดกระทรวงมหาดไทย) จำนวน 1 ชุด

 6. แบบรายงานผล จำนวน 1 ชุด

ด้วยกระทรวงมหาดไทย ได้กำหนดนโยบายการดำเนินโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่ หมู่บ้านศีลธรรม” ในการยกระดับคุณภาพชีวิตของเด็ก นักเรียน นักศึกษา เยาวชน และประชาชน โดยการน้อมนำหลักคำสอนของทุกศาสนาที่ทุกคนนับถือนำมาปฏิบัติในชีวิตประจำวันทั้งในด้านการเรียน การทำงาน และการอยู่ร่วมกันในสังคมพหุวัฒนธรรม
จนเป็นวิถีชีวิต เพื่อสร้างวัฒนธรรมการอยู่ร่วมกันด้วยความปรองดองสมานฉันท์ ก่อให้เกิดสันติสุขในหมู่บ้าน/ชุมชน พัฒนาไปสู่หมู่บ้าน/ชุมชนศีลธรรม ภายใต้ภารกิจของกระทรวงมหาดไทย ซึ่งมีพันธกิจที่เกี่ยวข้องกับประชาชน สมดังพระราชปณิธานของพระบาทสมเด็จพระเจ้าอยู่หัว ผู้ทรงพระคุณอันประเสริฐ ที่หวังให้ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง”
โดยโครงการดังกล่าวมีวัตถุประสงค์หลักและเป้าหมายการดำเนินงานตามสิ่งที่ส่งมาด้วย 1 และกรมการปกครองเป็นหน่วยงานหลักในการขับเคลื่อนโครงการและการบันทึกข้อมูลระบบสารสนเทศ ร่วมกับกรมส่งเสริม
การปกครองท้องถิ่น กรมการพัฒนาชุมชน และสำนักนโยบายและแผน สำนักงานปลัดกระทรวงมหาดไทย
ตามสิ่งที่ส่งมาด้วย 2

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่ หมู่บ้านศีลธรรม”
ของกระทรวงมหาดไทยในภารกิจที่กรมส่งเสริมการปกครองท้องถิ่นเป็นเจ้าภาพหลัก เกิดผลอย่างเป็นรูปธรรม
จึงขอความร่วมมือจังหวัดดำเนินการ ดังนี้.

/1. แจ้งสำนักงาน ...

1. แจ้งสำนักงานส่งเสริมการปกครองท้องถิ่นจังหวัด กำชับและติดตามองค์กรปกครอง
ส่วนท้องถิ่นและสถานศึกษาในสังกัด (โรงเรียน/วิทยาลัย/ศูนย์พัฒนาเด็กเล็ก) ดำเนินการตามแนวทางปฏิบัติ (กิจกรรม 1.1.2/2.1.7/3.3.1/3.3.2/3.3.3/4.4.2/4.7.1) รวมทั้งสิ้น 7 กิจกรรม ตามสิ่งที่ส่งมาด้วย 3 ซึ่งเป็นกิจกรรมเดิมที่กรมส่งเสริมการปกครองท้องถิ่นดำเนินการภายใต้โครงการวัด ประชา รัฐ สร้างสุข
เพื่อการพัฒนาที่ยั่งยืน โครงการโรงเรียนพอเพียงท้องถิ่น “ปลูกผัก รักษ์โลก” โครงการถังขยะเปียกลดโลกร้อนขององค์กรปกครองส่วนท้องถิ่น และกิจกรรมการจัดประสบการณ์ การจัดการเรียนรู้ และการจัดการศึกษา ตามหลักสูตรการศึกษาปฐมวัย พุทธศักราช 2560 (เด็กอายุต่ำกว่า 3 ปี และเด็กอายุ 3 - 6 ปี) หลักสูตรแกนกลางการศึกษาขั้นพื้นฐาน พุทธศักราช 2551 และหลักสูตรประกาศนียบัตรวิชาชีพ พุทธศักราช 2545 (รวมถึงฉบับปรับปรุงทุกหลักสูตร)

2. แจ้งสำนักงานส่งเสริมการปกครองท้องถิ่นอำเภอ และองค์กรปกครองส่วนท้องถิ่นสนับสนุนการดำเนินงานภายใต้โครงการร่วมกับทุกส่วนราชการและหน่วยงานในระดับพื้นที่ เพื่อให้การดำเนินโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่ หมู่บ้านศีลธรรม” บรรลุวัตถุประสงค์ตามตัวชี้วัดหลัก 5 ด้าน 20 ตัวชี้วัดย่อย 49 กิจกรรม ตามสิ่งที่ส่งมาด้วย 3 - 5

3. ขอให้สำนักงานส่งเสริมการปกครองท้องถิ่นจังหวัด รายงานผลการดำเนินงานตามสิ่งที่ส่งมาด้วย 6 ให้กรมส่งเสริมการปกครองท้องถิ่นทราบภายในวันที่ 30 ของทุกเดือน ทั้งนี้ ขอให้รายงานผลครั้งแรกเดือนพฤศจิกายน 2566

รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ที่ https://shorturl.asia/aDs8i หรือสแกน QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 1201

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876

